Source: https://www.sizp.sk/priroda/cites/preukazovanie-sposobu-nadobudnutia-exemplara
Timestamp: 2019-05-21 05:55:04+00:00
Document Index: 2095888

Matched Legal Cases: ['§ 12', 'čl. 4', '§ 12', 'čl. 4', '§ 12', '§ 12']

Preukazovanie spôsobu nadobudnutia exemplára | sizp.sk
Domov Príroda CITES Preukazovanie spôsobu nadobudnutia exemplára
Držiteľ živého exemplára živočícha je podľa § 12a ods. 1 zákona č. 15/2005 Z.z. povinný orgánu štátnej správy preukázať spôsob nadobudnutia exemplára "písomným vyhlásením o spôsobe nadobudnutia", ak ide o:
- ryby, obojživelníky a bezstavovce druhov uvedených v prílohe A nariadenia č.338/97(ak nemajú vydaný písomný doklad podľa čl. 4, 8 a 9 nariadenia) a
- všetky živé exempláre živočíchov druhov uvedených v prílohách B až D nariadenia.
Pri každej zmene držiteľa živého exemplára živočícha je držiteľ exemplára povinný podľa § 12a ods. 2 zákona č.15/2005 Z.z. odovzdať novému držiteľovi exemplára spolu s exemplárom aj toto písomné vyhlásenie a uchovať si jeho kópiu po dobu desiatich rokov.
NEŽIVÉ EXEMPLÁRE
Držiteľ neživého exemplára živočíchov druhov uvedených v prílohách A až D nariadenia (ak nemá vydaný písomný doklad podľa čl. 4, 8 a 9 nariadenia), je podľa § 12a ods. 3 zákona č. 15/2005 Z.z. povinný orgánu štátnej správy preukázať spôsob nadobudnutia exemplára "písomným vyhlásením o spôsobe nadobudnutia".
Pri každej zmene držiteľa neživého exemplára živočícha je držiteľ exemplára povinný podľa § 12a ods. 4 zákona č.15/2005 Z.z. odovzdať novému držiteľovi exemplára spolu s exemplárom aj toto písomné vyhlásenie a uchovať si jeho kópiu po dobu desiatich rokov.